ตลาดหุ้นเอเชียลดลงเช้านี้ ตามทิศทางตลาดหุ้นสหรัฐ
ตลาดหุ้นเอเชียลดลงเช้านี้ ตามทิศทางตลาดหุ้นสหรัฐ
7 ก.พ. 2560

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ โดยได้รับปัจจัยถ่วงจากตลาดหุ้นนิวยอร์กที่ปิดลบเมื่อคืน หลังจากราคาน้ำมันดิบร่วงลงราว 1.5% ซึ่งฉุดหุ้นกลุ่มพลังงานดิ่งลงด้วย
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 18,844.12 จุด ลดลง 132.59 จุด, ดัชนี SSE Composite ตลาดหุ้นจีนเปิดวันนี้ที่ 3,154.40 จุด ลดลง 2.58 จุด, ดัชนี HSI ตลาดหุ้นฮ่องกงเปิดวันนี้ที่ 23,287.89 จุด ลดลง 60.35 จุด, ดัชนี TAIEX ตลาดหุ้นไต้หวันเปิดวันนี้ที่ 9,527.42 จุด ลดลง 10.59 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,077.80 จุด เพิ่มขึ้น 0.14 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,053.05 จุด ลดลง 3.86 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,687.73 จุด ลดลง 3.51 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,283.85 จุด ลดลง 10.55 จุด 
นอกจากนี้ นักลงทุนยังวิตกกังวลเกี่ยวกับนโยบายของนายโดนัลด์ ทรัมป์ ประธานาธิบดีสหรัฐ ที่กีดกันพลเมืองจาก 7 ชาติมุสลิมไม่ให้เดินทางเข้าสหรัฐ โดยนโยบายดังกล่าวได้นำไปสู่ความขัดแย้งระหว่างคณะบริหารของทรัมป์และฝ่ายตุลาการ